Hrvatski jezik (26. ožujka 2020.)

**Matoš: Utjeha kose, Neruda: Kad umrem – usporedna analiza pjesama**

ROK ZA IZVRŠAVANJE ZADATKA: ponedjeljak (30. 3.), do 13 sati

Zadatak i upute za rad:

* Nakon samostalne interpretacije Matoševe pjesme *Utjeha kose*, sada ćete ju pokušati analizirati usporedno s jednom drugom pjesmom. Na internetu ćete pronaći tekst pjesme *Kad umrem* poznatoga čileanskog pjesnika Pabla Nerude. Usporednu analizu tih dviju pjesama napravit ćete tako što ćete nacrtati veliki Vennov dijagram i u njemu napisati što je zajedničko pjesmama (imaju mnogo sličnosti), a zatim što je različito.
* U analizi pjesama možete se dotaknuti teme, motiva, pjesničkih slika, stilskih izražajnih sredstava (metafore, elipse i dr.), oblika pjesme (Jesu li obje sonet?), kao i osjećaja lirskog subjekta i ugođaja u pjesmi. Pokušajte svaku sličnost ili različitost koju pronađete i oprimjeriti citatom iz pjesama (npr. ako obje pjesme imaju metafore, ispišite primjere).

(Da, bit će to jedan doista velik Vennov dijagram. ☺)

Zadatak za učenike koji nastavu pohađaju po prilagođenom programu:

* Napravit ćete također usporednu analizu ovih dviju pjesama, ali vi ćete uspoređivati temu, motive, osjećaje lirskog subjekta i ugođaj u pjesmi.
* Podsjetnik na izgled Vennova dijagrama:

 Utjeha kose Zajedničko Kad umrem